#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema Granturi pentru Universități

Beneficiar: Universitatea POLITEHNICA din București/Facultatea de Inginerie Medicală

Titlul subproiectului: Dezvoltarea competențelor în domeniul Ingineriei Medicale - DCMed

Acord de grant nr. AG201/SGU/NC/II din 16.09.2019

**Termeni de referință pentru**

**Servicii de coaching și dezvoltare personală**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de Banca Internațională de Reconstrucție și Dezvoltare (BIRD – Banca Mondială), în baza Legii nr. 234/2015 *pentru ratificarea Acordului de Împrumut no. 8481 – RO (Proiectul privind învățământul secundar) între România și BIRD, semnat la Washington la 17 aprilie 2015*, și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG201/SGU/NC/II, semnat cu MEN-UMPFE, Universitatea POLITEHNICA din București/Facultatea de Inginerie Medicală a accesat în cadrul Schemei de granturi pentru Universități (SGU) finanțate din proiectul ROSE un grant în valoare de 187.114 Lei pentru implementarea subproiectului Dezvoltarea competențelor în domeniul Ingineriei Medicale - DCMed și intenționează să utilizeze o parte din fonduri pentru asigurarea accesului la un învâțământ tehnic de calitate prin măsuri integrate de sesiuni de coaching și dezvoltare personală, activități de consiliere profesională și orientare în carieră, programe remediale, precum și urmărirea dobândirii de competențe specifice și deprinderi practice prin vizite de studiu la societăți de profil, în vederea împlinirii și dezvoltării personale, pentru incluziune socială și inserție profesională a unui grup țintă de studenți din anul I de studii universitare de licență.

**2. Obiectiv**

Realizarea unor sesiuni de coaching și dezvoltare personală cu membrii grupului țintă susținute de specialiști în domeniu, activitate ce vizează îmbunătățirea performanțelor personale, ceea ce poate conduce la creșterea încrederii în puterea lor de a finaliza studiile universitare de licență, la creșterea motivației pentru învățare și astfel la îmbunătățirea performanțelor academice. Totodată îi poate ajuta la capacitatea de a-și organiza timpul astfel încât să poată să facă față cerințelor specifice învățământului tehnic și posibilitatea de a se integra mai ușor în mediul academic. De asemenea, în cadrul acestei activități, studenții consultanți din cadrul asociațiilor studențești îi vor implica pe membrii GT în activități menite să încurajeze socializarea și lucrul în echipă, cu scopul de a spori sentimentul de apartenență a acestora din urmă la colectiv și de a contribui la integrarea lor în comunitatea academică. Aceste activități vor fi deschise pentru toți membrii GT.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Desfășurarea a două sesiuni de coaching și dezvoltare personală în decursul unei luni, cu o durată de 4h/sesiune.
* Realizarea unui suport de curs bazat pe Life Coaching și Team Coaching.
* Realizarea unui suport de curs bazat pe Dezvoltare personală ce poate să integreze Dezvoltarea capacității de dezvoltare în colectiv, Dezvoltarea abilităților de comunicare verbală și non verbală, Responsabilizare și asumare, Exersarea discursului în public și dezvoltarea tehnicilor de negociere, precum și Antrenarea capacităților de a face față problemelor legate de performanță, relaționate cu perfecționismul și anxietatea, conducând la îmbunătățirea performanțelor personale, ceea ce poate conduce la creșterea încrederii în puterea lor de a finaliza studiile universitare de licență.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Suport curs Coaching.
* Suport curs Dezvoltare personală.
* Liste prezență pentru fiecare sesiune de lucru.
* Raport de activitate – termen de livrare – după maxim 5 zile lucrătoare de la încheierea sesiunilor de lucru.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentur universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime solicitate pentru expertii propusi de Consultant sunt următoarele:

* Studii de licență/ postuniversitare/ master/ doctorat în domeniul – MINIM STUDII DE LICENTĂ (finalizate cu diplomă de licență).
* Cursuri în domenii precum sociologie / psihologie / comunicare / dezvoltare profesională / coaching / training / psiho-pedagogie / dezvoltarea competențelor socio-emoționale.
* Minimum 2 ani de experiență profesională.
* Cunoștințe operare PC.

Criterii stabilite pentru firma/ONG-ul/PFA etc. care va furniza serviciile de consultanţă:

* Firma trebuie să aibă experienţă în domeniu de minimum 2 ani.
* Firma trebuie să fi efectuat minimum 1 sarcină similară / asemănătoare.
* Firma trebuie să aibă minimum 1 expert în domeniul serviciilor de coaching și dezvoltare personală.

**6. Alți termeni relevanți**

**Perioadă de implementare/ Durata serviciilor.**

Cele două sesiuni de coaching și dezvoltare personală, cu o durată de minim 4h/sesiune, cu studenții grupului țintă al proiectului, vor fi realizate în ultima lună a trimestrului II al proiectului (17 februarie – 15 martie 2020).

**Locație.**

Consultanții își vor desfășura activitatea la sediul Beneficiarului – Universitatea POLITEHNICA din București, Facultatea de Inginerie Medicală, str. Gheorghe Polizu, nr. 1-7.

**Raportare.**

Raportul de activitate realizat de consultant la finalul desfășurării tuturor sesiunilor de lucru trebuie să includă descrierea activităților desfășurate în timpul sesiunilor, feedback-ul primit de la studenții grupului țintă al proiectului, listele de prezență și materialele distribuite în timpul desfășurării sesiunilor de lucru.

Termenul estimat pentru predarea raportului este la maxim 5 zile lucrătoare de la încheierea sesiunilor de lucru și vor fi predate spre avizare directorului de proiect, Andreia Cucuruz.

**Facilități oferite de Beneficiar.**

Beneficiarul, Universitatea POLITEHNICA din București, Facultatea de Inginerie Medicală, pune la dispoziție consultantului, următoarele:

* Spațiu pentru desfășurarea în bune condiții a sesiunilor de lucru,
* Calculator,
* Videoproiector,
* Ecran de proiecție,
* Tablă interactivă.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.